Foto: Ukraina prezidenti matbuot xizmati Ukraina prezidenti Pyotr Poroshenkoning ma’lum qilishicha, Rossiyaning «Shimoliy oqim - 2» gaz quvuri troyan oti sanaladi. Poroshenkoning feysbukda yozishicha, «Shimoliy oqim - 2» - bu Yevropaning energiya va geosiyosiy xavfsizligiga qarshi «Kremlning troyan oti». Shuningdek, u Ukrainaning yevropalik sheriklarini «aldamchi va fojiali Kreml jodularini yo‘q qilish»ga chaqirdi. Ukrainadagi «Naftogaz»idan ma’lum qilishlaricha, AQSh sanksiyalari «Shimoliy oqim - 2»ni kechiktiradi, keyinchalik esa u bilan bog‘liq vaziyatni yanada murakkablashtiradi. Eslatib o‘tamiz, avvalroq Poroshenko Qrim bo‘yicha yangi topshiriq bergandi.